巴圖玩家分類法

巴圖玩家分類法係遊戲設計上嘅一個諗頭，將玩家按玩遊戲嘅動機分成幾類。根據呢個分類法，玩家通常有五種：
成就者：呢種玩家鍾意喺遊戲入面攞高分同收集遊戲裏面徽章。
探索者：呢種玩家熱衷於探索遊戲內嘅世界，會想搵到嗮所有隱藏嘅嘢。
社交者：呢種玩家在乎嘅遊戲嘅社交性，例如隻遊戲可唔可以攞嚟喺聯歡會上同朋友一齊玩。
做低者：呢種玩家競爭性強，鍾意隻遊戲俾機會佢哋同第啲玩家競技。
完成者：成就者同探索者嘅合體，想要完美噉完成遊戲嘅內容同埋搵出隻遊戲所有嘅秘密。

遊戲設計學者指出，遊戲製作師要考慮佢哋隻遊戲傾向吸引邊種玩家，按此調整隻遊戲；例如如果已知隻遊戲吸引嘅玩家以社交者為主嘅，製作組就要諗多啲計，方便隻遊戲多人一齊玩。

攷 

遊戲設計